Măgurele a scăpat. Opt localităţi din jurul Bucureştiului sunt încă în carantină.
Carantina a fost prelungită cu alte șapte zile în cinci localități din Ilfov. Este vorba despre Corbeanca, Dobroești, Mogoșoaia, Otopeni și Popești Leordeni. Orașul Măgurele a ieșit din carantină sâmbătă seară.
Carantinate de trei săptămâni, fără rezultate prea bune însă. Cinci localități din Ilfov rămân în carantină, pentru alte șapte zile, după ce rata de infectare din acestea a rămas ridicată.Corbeanca, Dobroești, Mogoșoaia, Otopeni și Popești Leordeni rămân în carantină până pe 19 decembrie, cel puțin. Bragadiru și Chiajna continuă în carantină până pe 18 decembrie, cel puțin. Comuna Berceni e carantinată până pe 17 decembrie, inclusiv. În total, opt localități din Ilfov sunt carantinate în prezent.Sunt şi două localităţi care au ieşit din carantină. Măgurele a scăpat aseară de carantină, în timp ce Clinceniul chiar de joia trecută.